GiliGold/VAD_KnessetCorpus huggingface dataset:
ישראל אייכלר: מה שעשיתם עד היום זה רע מאוד.
ישראל אייכלר: אל תעשה עוד פעם את אותו דבר.
<שלמה ברילנט: בואו נסביר.
<שלמה ברילנט: לנו אין וועדות, אם הרבנות תציב לנו עובדה אנחנו - - -
ישראל אייכלר: אני שואל שאלה ואני רוצה תשובה.
ישראל אייכלר: מתי יהיה מבחן, מסוף ניסן יהיו - - - <קריאה:> סוף אדר ב' אני מדבר.
<עודד פלוס: אבל התוצאות 30 יום אחרי?
<עודד פלוס: <קריאה:> שבוע אחרי פסח.
<עודד פלוס: או.קיי.
ישראל אייכלר: אז נניח שבה' באייר יהיו אצלכם התוצאות.
ישראל אייכלר: מתי זה יפורסם, נניח עד ט"ו באייר יהיה אפשר לפרסם?
<עודד פלוס: יש שכלולים וכל מיני דברים טכניים, זה לוקח עוד חודש.
ישראל אייכלר: למה חודש?
<עודד פלוס: נעמוד בשלושה חודשים, כמו שהתחייבנו המכתבים כבר יצאו.
<עודד פלוס: אנחנו רוצים להגיע למטרה שתוך שלושה חודשים אתה מקבל את התוצאה הביתה.
<עודד פלוס: כרגע זאת החלטת המועצה.
ישראל אייכלר: באקדמיה תוך שבועיים.
ישראל אייכלר: עד חודש ימים.
ישראל אייכלר: אין שום סיבה שיהיה יותר מחודש.
<שלומית אבינח: אני למדתי בעברית, היה שבועיים.
ישראל אייכלר: ארבעה שבועות, בסדר, אבל לא יותר.
ישראל אייכלר: <קריאה:> מתחילת ניסן צריך להעביר את המחברות לסריקה וצריך לעשות מספרים חסויים קודם, יש כל מיני פרוצדורות - - -
ישראל אייכלר: הפרוצדורה הזאת חייבת להשתנות.
<ליאור אשכנזי: היא גם בתוך האקדמיה.
ישראל אייכלר: באוניברסיטה אין קודים חסויים?
ישראל אייכלר: <קריאה:> בוודאי שיש.
ישראל אייכלר: אז איך ביום אחד הם עושים את כל הסריקה?
ישראל אייכלר: <קריאה:> לא יודע, צריך ללכת לשם.
<ליאור אשכנזי: מערכת הבקרה ומערכת המחשוב של האוניברסיטאות, כמו שהרב יודע, היא טיפה יותר מתקדמת מהרמה של המערכת של הרבנות לישראל וזה בלשון המעטה, למרות שעכשיו אנחנו בתמונה וברוך ה' אנחנו מנסים לקדם תהליכים.
ישראל אייכלר: כמה זמן ייקח לכם לעשות את המהלך הזה?
<ליאור אשכנזי: אנחנו מבחינתנו, מרגע קבלת התשובות תוך שלוש דקות וחצי זה באוויר.
<ליאור אשכנזי: זה לא תלוי במחשוב ולא במנכ"ל.
<ליאור אשכנזי: אני מקווה שתוך שלוש דקות מרגע הפרסום זה באוויר.
<ליאור אשכנזי: <קריאה:> בתחילת אייר יש את התוצאות מהבוחנים.
ישראל אייכלר: ה' באייר מקסימום.
ישראל אייכלר: <קריאה:> דברים חסויים, לשלוח אותם לסריקה גם זה סיפור ומהלך של בין עשרה ימים לשבועיים ואז זה יעבור לבוחנים.
ישראל אייכלר: איך אפשר לעשות את המבחנים תוך שלושים יום?
ישראל אייכלר: זאת אומרת, רק בליל הסדר זה - - -
<הרב רפאל מזרחי: אלא אם נביא את המחברות בשיטה של פעם.
<הרב רפאל מזרחי: נעביר את המחברות ישר מבנייני האומה בלי מספרים חסויים, בלי כלום נעביר את זה לבוחנים.
<הרב רפאל מזרחי: כרגע אנחנו שומרים את טוהר הבחינות מבחינה הכי טובה מבחינתנו.
<הרב רפאל מזרחי: אנחנו לא ניתן לקלקל את העניין הזה.
ישראל אייכלר: אני מכבד את הרב מזרחי.
ישראל אייכלר: אני יודע את הפעילות שלו ואת כל הדברים שלו, אבל הרב מזרחי אמר שהוא לא יודע איך עושים את זה באוניברסיטה.
ישראל אייכלר: אני מצפה מהרבנות הראשית לישראל שכן תדע איך לעשות דבר עם קודים ועם הכול ומקסימום שבוע ימים לאחר הבחינות שיהיו אצל כל הבוחנים.
ישראל אייכלר: תראו לעצמכם שהיינו צריכים לעשות בחירות לכנסת, מתי אני אדע שהשישי נכנס או לא.
ישראל אייכלר: לכן אני אומר שצריך לראות - - -
<עודד פלוס: אנחנו נראה איך אנחנו יכולים לייעל את העניין הזה.
<עודד פלוס: <קריאה:> מי שיעשה בגוגל תוצאות בחינות רבות תוצאות, תראה שכבר משנת 2010, תש"ע, מהפך ברבנות.
<עודד פלוס: <קריאה:> אני אחראי רק חצי שנה בסך הכול.
<עודד פלוס: <קריאה:> לא משנה, אבל אני מבין.
<עודד פלוס: אני חייב לומר שהרבנות זה מוסד שאני מעריך אותו.
<עודד פלוס: בעיניי יש פה - - -
<שלמה ברילנט: יש לנו הרבה ניסיון בעניין הזה, נשב ביחד וביחד עם הרב מזרחי נבנה.
<שלמה ברילנט: אם נצעק שמה שהיה בעבר - - -
ישראל אייכלר: אתה מסוגל שאחרי המבחן, נניח נניח - - -
<שלמה ברילנט: אני אומר שאנחנו נביא את הניסיון שלנו ונעשה את כל המאמצים.
<שלמה ברילנט: אני בהחלט רגיש לדברים של מה שהם אומרים.
<שלמה ברילנט: אני חושב שגם הרב מזרחי רגיש לזה.
<שלמה ברילנט: הוא צודק כשהוא אומר שצריך לעשות את זה נכון.
<שלמה ברילנט: יש לנו אנשים שעושים את זה היום במקומות אחרים, הם יביאו את הניסיון הזה.
<שלמה ברילנט: אנחנו נפגש בהמשך ונמצא את הפתרונות.
<עודד פלוס: מה שאני אעשה היום בפגישה, זה האם אפשר לתת להם גם את המטלה של הסריקה.
<עודד פלוס: אם אפשר לעשות - - -
<שלמה ברילנט: בהחלט כן.
<הרב רפאל מזרחי: אני לא רואה פגם בשלושה חודשים.
ישראל אייכלר: רגע, אני מבין שסריקה זה דבר מנהלי שאין שום סיבה שלא תעשה את זה חברה תוך הבטחת המידע.
<שלמה ברילנט: אנחנו יודעים לעשות את העבודה.
<ליאור אשכנזי: למשרד החינוך יש מערכת סריקה משלהם.
<ליאור אשכנזי: חברים, מערכת סריקה משלהם עם יכולת סריקה של כמעט - - -
ישראל אייכלר: אתה יושב היום במועצת גבעת זאב.
ישראל אייכלר: אפילו לבנות בניין בשלושה חודשים.
<הרב רפאל מזרחי: לא בגבעת זאב.
<עמיחי בן אליהו: הרב אייכלר, אומרים פה שאנחנו לא נמצאים במקום הזה.
<עמיחי בן אליהו: בעצם אנחנו באים לפה בבקשה ואומרים שלא יכול להיות שהכבוד של הרבנות נמצא פחות ודברים כאלה.
<עמיחי בן אליהו: הרבנות היא מאוד חשובה לנו.
<עמיחי בן אליהו: כל מי שנמצא כרגע בשולחן חשובה לו כבודה של הרבנות, חשוב לו תמיד.
<עמיחי בן אליהו: הבקשה שלנו כלפי המשרד שיקצו את המשאבים המתאימים.
<עמיחי בן אליהו: <קריאה:> למה זה לוקח חודש?
<עמיחי בן אליהו: מה זה השקלולים.
<עמיחי בן אליהו: תסביר מה זה השקלולים.
<הרב רפאל מזרחי: אמרתי שקלולים כפול התוצאה שתשלח לאנשים הביתה.
<הרב רפאל מזרחי: אנחנו רוצים לסגור את התהליך הזה של שלושה חודשים שאנשים יקבלו את המכתבים הביתה.
<הרב רפאל מזרחי: זה המצב.
ישראל אייכלר: מה המילה שקלולים.
ישראל אייכלר: המנהלת כאן - - -
<ליאור אשכנזי: בוחנים את זה שניים, שני רבנים בוחנים את זה.
<ליאור אשכנזי: מגיעות התוצאות, צריך לשקלל את התוצאה, כשהתוצאה תצא עם ציון עבר או לא עבר.
<ליאור אשכנזי: <קריאה:> שקלול זה פעולת מחשב.
<ליאור אשכנזי: זה מחשב, יש אופציה באקסל לעשות זה וזה עוד כפול שתיים.
<ליאור אשכנזי: כן.
<הרב רפאל מזרחי: כמו שליאור אומר, כל התכנות האלה המודרניות יחשבו בדיוק.
<הרב רפאל מזרחי: כרגע אנחנו עובדים בשיטה ידנית.
<הרב רפאל מזרחי: <קריאה:> אנחנו לא בעבר, רוצים להתקדם קדימה.
<שלמה ברילנט: מתקדמים קדימה.
<שלמה ברילנט: הוא אומר לך שיש לו חברה היום, אנחנו נהיה איתו 24 שעות ביממה ונעזור לו במה שאפשר גם מעבר למה שכתוב, רק לעזור לו.
<שלמה ברילנט: אמרת שבנושא הטכני נעזור לו ככל יכולתנו ככל האפשר.
<שלמה ברילנט: אם תחזרו כל הזמן אחורה לא נגיע לשום נקודה.
<שלמה ברילנט: נושא הרבני, לא מבין בזה, יש מועצת הרבנות היא המחליטה.
<עודד פלוס: אנחנו נעביר דווח איך אנחנו מקצרים את השלושה חודשים.
<עודד פלוס: <קריאה:> אגב, זה עדיין לא שלושה חודשים.
<עודד פלוס: אנחנו מקצרים את השלושה חודשים.
<עודד פלוס: נקצר.
<עודד פלוס: <קריאה:> רק לגבי השאלה ששאלת מנהלת הוועדה.
<עודד פלוס: העובדה שאנחנו יושבים עם "מרמנת", אנחנו נראה בדיוק מה היכולות שלהם ואם אנחנו נצליח עוד חלק קטן בתהליך שהוא יחסוך לנו שבועיים של ההעברה - - -
ישראל אייכלר: אני רוצה לסכם את הישיבה בכמה בקשות שאנחנו רוצים.
ישראל אייכלר: דבר ראשון שכבר אמרנו, כבר אמרתי לגבי מה שאנחנו רוצים.
ישראל אייכלר: עכשיו אני רוצה להיות מאוד מאוד קונקרטי.
ישראל אייכלר: בעזרת ה', תוך שבוע ימים אני רוצה מסגרת, לקבל מכם דוח מסגרת איך אתם בונים את המערכת כדי שהיא לא תהייה כמו שהיא הייתה.
ישראל אייכלר: אתם תשבו עם החברה, תשבו עם מר מזרחי, תשבו עם האנשים הטכניים.
ישראל אייכלר: שלב ראשון, גם אם עדיין הפיתוח החדש שלא היה, אני רוצה שמינימום חודש ימים לאחר הבחינה, זאת אומרת ששבוע לאחר הבחינה החומר יהיה סרוק בידי הבוחנים.
ישראל אייכלר: 30 יום אחר כך שהבוחנים יחזירו את החומר.
ישראל אייכלר: שבוע לאחר מכן יעשו כל השקלולים – זה יוצא בערך חודש וחצי אחרי מהמבחן, שידע כל נבחן, בין אם בטכנולוגיה הקודמת של תעודות הזהות או איך שאתם עושים את זה ובין אם בפיתוח החדש שיהיה.
ישראל אייכלר: האם מקובל עליכם דבר כזה?
ישראל אייכלר: זאת הבקשה שלנו.
<עודד פלוס: אנחנו ניתן תשובה תוך שבוע האם אנחנו יכולים להתכנס לתוך לוחות הזמנים האלה.
ישראל אייכלר: גם אם אתם יכולים לתת לנו את לוחות הזמנים.
<עודד פלוס: ברור וגם מתי נפעיל את המנגנון הזה.
ישראל אייכלר: לא את המנגנון החדש, לא את המנגנון המפותח.
ישראל אייכלר: לגבי מועדי בחינות אני רוצה לבקש, יש לנו היום שניים.
ישראל אייכלר: בפעם הקודמת ביקשנו שיהיו עוד שלושה או ארבעה.
ישראל אייכלר: זה גם יקל עליכם כי באים 1,000 איש ביחד וזה בלגן.
<הרב רפאל מזרחי: 6.000, כן, אבל אנחנו צריכים להפעיל את המנגנון ארבע פעמים.
ישראל אייכלר: אז שלוש פעמים מינימום כי ההתנפלות, יגיע צונאמי של אברכים שלמדו ימים ולילות.
ישראל אייכלר: הבושה שהייתה בבנייני האומה באחד המקרים ששמעתי.
ישראל אייכלר: אם תעשו את זה ארבע פעמים בשנה זה גם יקל עליכם, יקל על הנבחנים.
<הרב רפאל מזרחי: זה רק יעמיס על המערכת ואני אסביר.
ישראל אייכלר: המערכת קיבלה עכשיו סיוע מאוד גדול מבחוץ.
<הרב רפאל מזרחי: כל צוואר הבקבוק שנוצר הוא נוצר בגלל שהיו שלושה מועדים בשנה.
<הרב רפאל מזרחי: נוצר מצב שבסוף התאריך הרישום בחודש שלפני בחינות האנשים היו גם צריכים לקבל תוצאות של המועד הקודם.
<הרב רפאל מזרחי: מזה נוצר בלגן בכל המערכת.
<הרב רפאל מזרחי: אני חושב, מועצת הרבנות החליטה וישבה ודנה על זה, שאנחנו מורידים את המבחנים משלוש פעמים בשנה לפעמיים בשנה.
<הרב רפאל מזרחי: אני לא מכיר שום מוסד אקדמי, אם מכירים מוסדות אחרים שיגידו לי בבקשה, שעושים את זה שלוש פעמים בשנה - - -
<ש.ו: יש מועד קיץ הרב.
<ש.ו: באוניברסיטה הפתוחה יש שלושה- - -
<שלומית אבינח: יש שלושה מועדים.
ישראל אייכלר: אני מסתפק בשלוש פעמים בשנה.
ישראל אייכלר: אני אומר שאני רוצה לפחות שלוש פעמים.
ישראל אייכלר: עם כל העדינות שבי אני רוצה להביע מחמאה על זה שהוועדה דנה כבר וביקשה דברים ומאז ועד אחרי ארבעה חודשים, אומנם אני שמח שהמכרז נפתח, אבל אני רציתי שהמכרז יתחיל לפעול תוך ארבעה חודשים.
<עודד פלוס: אמרתי, הוא לא היה פועל.
<עודד פלוס: המועד הבא זה באדר.
<עודד פלוס: המרכז יעבוד במועד הבחינות הבא.
ישראל אייכלר: אז אני מבקש שזה יהיה שלוש פעמים בשנה.
ישראל אייכלר: אם יש באדר אז שיהיה גם בקיץ ואחר כך בתחילת החורף וכך יש לך שליש, שליש, שליש.
<בנימין טדדי: עם מועדים ברורים.
ישראל אייכלר: הם יודיעו מראש .
ישראל אייכלר: הוא יעזור לכם מבחינת הלוח לתאם תאריך.
<בנימין טדדי: נגעתי ב- 7 נקודות אם הרב זוכר, אני אשמח אם הרב יתייחס אליהן.
ישראל אייכלר: מה, לגבי תכני הבחינות?
<בנימין טדדי: מה שדיברנו, תאריכים שנה מראש, נוסח הבחינה, בוחנים בשעת הבחינה, פרסום התשובות על ידי הבוחן, כמובן פרסום מחברת הבחינה וקבלת תוצאות הבחינה.
ישראל אייכלר: אני כוועדת כנסת, כמו שאמרתי קודם, עם כל הכבוד לעצמנו, לא יכולים להיכנס לתכנים - - -
<בנימין טדדי: לא תכנים.
ישראל אייכלר: מנהלי, רוצים שיהיו שלושה מועדים, רוצים.
ישראל אייכלר: כמו שאמרתי, תאריכים לגבי התוצאות, אנחנו רוצים תאריכים ברורים למועדי בחינות.
<בנימין טדדי: פרסום תוצאות הבחינה.
ישראל אייכלר: פרסום תוצאות הבחינה, מה זאת אומרת?
<בנימין טדדי: לא התוצאה שקיבלת.
<בנימין טדדי: מה הבוחן - - -
ישראל אייכלר: זה עניין של תכנים.
<עודד פלוס: ברשות היושב ראש.
<עודד פלוס: האם יש אפשרות לפרסם את התשובות?
<שלומית אבינח: תשובות לשאלות חוזרות.
<הרב רפאל מזרחי: אנחנו מחלקים בין העורכים לבין הבודקים.
<הרב רפאל מזרחי: אנחנו הולכים לעשות עכשיו שני מכרזים.
<הרב רפאל מזרחי: אחד פנימי אצלנו ברבנות, יהיה מכרז לבודקים ויהיה מכרז לעורכים.
<הרב רפאל מזרחי: זאת אומרת, העורכים יערכו רק את השאלות ויביאו את המבחנים עם התשובות.
<הרב רפאל מזרחי: הם יכינו את המבחנים עם תשובות מוכנות.
<הרב רפאל מזרחי: כמובן שזה לא יתפרסם לנבחנים.
<הרב רפאל מזרחי: זה יתפרסם שבוע אחרי זה כמו שהוא אמר - - -
<עודד פלוס: התשובות, יהיה אפשר לפרסם את התשובות כדי שבנאדם יכול לבדוק אם הוא עבר או לא עבר.
<הרב רפאל מזרחי: אני אומר, התכנית שלנו, שיפורסמו באתר האינטרנט את התשובות בצורה מסודרת אחרי שאנחנו נעבור את התהליך של עורכים לבד ובודקים לבד.
ישראל אייכלר: שבוע לאחר הבחינה זה יהיה?
<הרב רפאל מזרחי: כן.
<הרב רפאל מזרחי: <קריאה:> במבחן הקרוב, יש תאריכים כמה זמן לחכות?
<הרב רפאל מזרחי: <קריאה:> אפשר במבחן של אדר לעשות את הפעולה שאמרת עכשיו?
ישראל אייכלר: כן, למה לא.
<הרב רפאל מזרחי: אם אנחנו נצליח להגיע לפתור והתשובות תהיינה אצלנו, בוודאי שכן.
<הרב רפאל מזרחי: עכשיו זה גם יפתור את הבעיה.
ישראל אייכלר: הרב מזרחי, אתם כתבתם שפרסמתם באתר הרבנות את תוצאות מבחני ניסן: "וימים אלה אנו שוקדים על השלמת העדכון של תוצאות חודש אב תשע"ה".
<הרב רפאל מזרחי: כבר נעשה.
ישראל אייכלר: כבר נעשה.
ישראל אייכלר: אז רוצה לרשום לחיוב שהדבר נעשה.
ישראל אייכלר: אני רוצה להודות לכם שהייתם איתנו.
ישראל אייכלר: בעזרת ה' שלא נצטרך עוד פעם להתכנס בעניין הזה.
ישראל אייכלר: אנחנו פותחים את הדיון בשני נושאים שהם אחד.
ישראל אייכלר: מדובר באנשים שאין להם כסף לשלם.
ישראל אייכלר: נושא אחד זה הגבלה על רישיון נהיגה לחייבים בהוצאה לפועל.
ישראל אייכלר: יש חוק שאומר שאסור לשלול את הרישיון מאדם שזאת פרנסתו ואנחנו רוצים להגיע למצב שאדם שעבר כבר את חקירת היכולת ומתברר באמת שאין לו, אז צריך לאפשר לו לנהוג כדי שינסה להתפרנס, גם אם הוא לא נהג מונית או נהג משאית, שינסה לעשות הכנסות כדי שיוכל גם לשלם את חובותיו.
ישראל אייכלר: הנושא השני, שהוא גם אותו דבר, אותו נושא של הוצאה לפועל.
ישראל אייכלר: לא רצינו להטריח אתכם פעמיים באותם אנשים לשני נושאים, זה העניין של עיקול רכוש שאינו שייך לאיש החייב.
ישראל אייכלר: בכלל, אני רוצה לציין את המסמך שקיבלנו ממרכז המחקר והמידע של הכנסת, מהגברת ראדה, שמצאה דבר מדהים, שההוצאה לפועל עצמם ירדו ב-50% בעיקולים של מיטלטלין.
ישראל אייכלר: זה גרף מדהים.
<רבקה אהרוני: זה מתוך הדו"ח השנתי שלנו.
ישראל אייכלר: זה מתוך הדו"ח השנתי שלכם.
ישראל אייכלר: מתברר שאם בשנת 2009 הוצאו 47,214 עיקולי מיטלטלין, בשנת 2014 רק 16,900.
ישראל אייכלר: הווה אומר שחוסר כדאיות של לקחת מיטלטלין, ובדרך כלל כשמדובר באדם שלוקחים לו מיטלטלין, זה כבר באמת שכבר אין לבן אדם ואי אפשר להוציא ממנו.
ישראל אייכלר: והמיטלטלין האלה, כמה הם כבר שווים ביד שנייה או יד שלישית?
ישראל אייכלר: כנראה שההכנסות הן-, וכתוב פה גם את הפרטים האלה.
ישראל אייכלר: אז אולי - - -
<רבקה אהרוני: אדוני, זה גם בגלל שהתווספו פעולות אחרות שניתן לבצע.
<רבקה אהרוני: זה לא רק בגלל כדאיות ההליך.
ישראל אייכלר: בוודאי שאנחנו רוצים שאנשים ישלמו את חובותיהם, זה אפריורי צריך להגיד את זה כהנחת יסוד, שאנחנו חושבים שאדם שחייב כסף חייב לשלם עד הפרוטה האחרונה.
ישראל אייכלר: אסור לתת לאנשים שרוצים להתחמק מתשלום כלשהו, מה שהם חייבים, בטריקים שונים.
ישראל אייכלר: אבל אנחנו עוסקים באנשים שבאמת אין להם.
ישראל אייכלר: ואם יהיה אפשר, בואו נגיד משהו אוטופי – אם אפשר בכלל לא לעקל מיטלטלין מאנשים שאין להם, אני חושב שזה יהיה הישג גדול מאד, כי זה משהו מאד לא בריא.
ישראל אייכלר: והדבר החמור יותר, שקורה מצב שאנשים גרים אצל מישהו – אם זה בן שגר אצל הוריו, שאין לו דירה, אם זה דייר שגר אצל מישהו, לפי הפניות שקיבלנו ההליך הוא שאתה צריך להוכיח שהמיטלטלין האלה הם שלך ולא של החייב.
ישראל אייכלר: אנחנו צריכים להגיע למצב שההוצאה לפועל תצטרך להוכיח שהמיטלטלין הם של הבן אדם החייב, כי השיטה הדמוקרטית אומרת שעדיף שעשרה פושעים יסתובבו ברחוב, מאשר לקחת אדם זכאי לבית הסוהר.
ישראל אייכלר: השיטה הסטליניסטית אומרת שעשרה אנשים יישבו בסיביר, ובלבד שאחד שהוא פושע לא יסתובב ברחוב.
ישראל אייכלר: בין זה לזה צריך לשמור איזונים.
ישראל אייכלר: ברגע שהיום הרבה אנשים גרים עם הרבה אנשים שאינם בני ביתם, שאינם סמוכים על שולחנם, כמו שאמרתי – אם זה בנים, אם זה שכנים ולפעמים אפילו אנשים שאני משכיר להם את הדירה.
ישראל אייכלר: הוא משכיר להם חדר, איזה סטודנט או איזה מישהו שאני משכיר לו חדר.
ישראל אייכלר: אני צריך ללכת להוצאה לפועל להוכיח שהמיטלטלין הם שלי ולא שלו.
ישראל אייכלר: אלה הפניות שקיבלנו.
ישראל אייכלר: אנחנו עכשיו נפתח את הדיון.
ישראל אייכלר: נפתח עם הפונים, כמנהגנו.
ישראל אייכלר: אני רק רוצה לומר משהו.
ישראל אייכלר: היועצת המשפטית הציעה להגיד בכל דיון שמי שלא רוצה ששמו יופיע בפרוטוקול, מדובר דרך אגב בפונים שלפעמים הם מתביישים או משהו - הרי באות אלינו פניות רבות - אז שלא יגיד את שמו.
ישראל אייכלר: הוא לא חייב להגיד את שמו, רק שנזהה אותו.
ישראל אייכלר: אם הוא רוצה להגיד את שמו – בכבוד.
ישראל אייכלר: מי הפונה שלנו היום?
<שלומית אבינח: אליהו יצחק.
<שלומית אבינח: אתה רוצה להופיע בשמך בפרוטוקול?
<אליהו יצחק: כן.
ישראל אייכלר: אני מברך את חבר הכנסת דב חנין, שהוא ראש ועדת המשנה לתאונות דרכים, שהיו להם היום דיונים חשובים מאד, שהצטרף לדיון.
<אליהו יצחק: אני אין לי בית, אין לי אמצעים, אין לי שום דבר.
<אליהו יצחק: אני נשוי פלוס שישה ילדים בבית.
<אליהו יצחק: יש לי חובות בהוצאה לפועל.
<אליהו יצחק: מתוך 12 תיקים, איך שהוא סגרתי כמה תיקים.
<אליהו יצחק: המקרה, לפני כמה שנים, כשעברתי דירה מירושלים לגבעת זאב, הבאתי שני שיקים למתווך, לעוזר המתווך.
<אליהו יצחק: אמרתי לו – שים את זה בידך.
<אליהו יצחק: חזרתי, הבאתי לו מזומן.
<אליהו יצחק: אחרי כמה שנים טובות, משנת 2008 עד שנת 2012 – עכשיו, בשנת 2015 אני הולך להוצאה לפועל בשביל איזה תיק, מביאים לי את זה מהוצאה לפועל.
<אליהו יצחק: לא הגיע אלי בכלל.
<אליהו יצחק: וגם מכתבים לא מגיעים אלי והכתובת מוזנת, הכל מוזן.
<אליהו יצחק: באו אלי כמה פעמים הביתה, אין מה לקחת.
<אליהו יצחק: באים אלי, לקחו את הרישיון.
<אליהו יצחק: אני באמצע נהיגה, עוצר אותי שוטר, שלום, בדיקת רישיון.
<אליהו יצחק: רואה את הרישיון, אדוני – רד מהאוטו, אתה לא יכול לנהוג.
<אליהו יצחק: אני עם אמא חולה בלב, עם סכרת, עם מה שכבודו לא רוצה שיהיה, יש לאמא.
<אליהו יצחק: אותו דבר הארנונה.
<אליהו יצחק: גם בארנונה, אני בא.
<אליהו יצחק: לצערי הרב, אני לא מתבייש מאף אחד, אני כשיצאתי לפנסיה מהצבא, כבוד הרב, אני יצאתי לפנסיה מהצבא.
<אליהו יצחק: נפלתי לטיפה המרה בעקבות כל החובות שלי בארנונה וכו' וכו' וכל החובות בהוצאה לפועל.
<אליהו יצחק: אני בן אדם שרוצה לשקם את עצמי.
<אליהו יצחק: אני בא לעירייה, אני בא לכל המקומות, לא מוכנים.
<אליהו יצחק: אני בא להוצאה לפועל, אני חנוק שם.
<אליהו יצחק: לא יכול לתפקד.
<אליהו יצחק: לא יכול.
<אליהו יצחק: כמעט גירושין.
<אליהו יצחק: אין לי מה לתת לילדים.
<אליהו יצחק: אני רוצה לבוא לשלם.
<אליהו יצחק: אני אתן דוגמא.
<אליהו יצחק: היום הארנונה שלי, סתם דוגמא, 40,000 שקל הקרן, קחו את הקרן.
<אליהו יצחק: בואו תעזרו לי.
<אליהו יצחק: מה אתם רוצים?
<אליהו יצחק: הצמדה וריבית – על מה?
<אליהו יצחק: אני הייתי שבר כלי.
<אליהו יצחק: שבר נפשי.
<אליהו יצחק: לא נשמתי.
<אליהו יצחק: לא היה לילדים מה לאכול.
ישראל אייכלר: יצחק, הנושא שדיברת עליו לגבי הארנונה, כבר היה לנו פעם דיון על זה ועוד נדבר על זה.
ישראל אייכלר: היום הנושא הוא ההוצאה לפועל.
<אליהו יצחק: אוקיי.
ישראל אייכלר: יש לך איזו בעיה עכשיו עם ההוצאה לפועל?
ישראל אייכלר: הרישיון?
<אליהו יצחק: הרישיון.
ישראל אייכלר: אבל לבית לא באים?
ישראל אייכלר: אתה אומר שלא לוקחים לך?
<אליהו יצחק: אין מה לקחת.
<אליהו יצחק: באו אלי כמה פעמים, אין מה לקחת.
<אליהו יצחק: אני אמרתי להם חברה, אני בן אדם שיכור.
<אליהו יצחק: אני אלכוהוליסט, מה אתם רוצים לקחת?
<אליהו יצחק: אין לי פה שום דבר.
<אליהו יצחק: הבית לא שלי.
ישראל אייכלר: רגע, אם אתה אלכוהוליסט, איך אתה רוצה רישיון נהיגה?
<אליהו יצחק: מה?
ישראל אייכלר: איך אתה רוצה רישיון נהיגה?
<אליהו יצחק: כבוד הרב, רק להיום, בחסד בורא עולם: 6 שנים, עשרה חודשים ותשעה ימים ללא אלכוהול וללא שום דבר שיש בו אלכוהול.
<אליהו יצחק: שלוש שנים ותשעה יום בלי סיגריות.
<אליהו יצחק: ואני מרצה בהתנדבות במקומות של אלכוהוליסטים ואני משתתף עם כבוד חברת הכנסת תמר זנדברג בוועדה נגד אלכוהול וסמים.
<אליהו יצחק: אני רוצה לחיות.
<אליהו יצחק: לא רוצה למות.
ישראל אייכלר: זאת אומרת שאם היה לך רישיון היית מנסה לעבוד במשהו?
<אליהו יצחק: הייתי מנסה לעבוד, בטח.
<אליהו יצחק: אני רוצה לעבוד.
<אליהו יצחק: אין לי.
<אליהו יצחק: אנשים באים, יש לך עבודה קלה?
<אליהו יצחק: תבוא תיקח סחורה מכאן לכאן.
ישראל אייכלר: טוב, אני מודה לך על הדברים.
ישראל אייכלר: אנחנו נפנה לאנשים הרלבנטיים על פי הרשימה.
ישראל אייכלר: אולי ניתן לחבר הכנסת דב חנין להגיד את דבריו.
דב חנין: תודה רבה, אדוני יושב הראש.
דב חנין: אני אומר רק כמה מילים, מכיוון שהוועדה עוסקת בסוגיה שגם אלי מגיעות פניות בעניין הזה.
דב חנין: אני רוצה להתמקד קודם כל בסוגית הרישיון.
דב חנין: לקחת רישיון מאזרח, זה כמובן צעד מאד דרסטי, אבל זה גם במובנים מסוימים צעד שפוגע בו ופוגע ביכולת הפרנסה שלו.
דב חנין: הדברים מגיעים לאבסורד כאשר אנחנו מדברים על אנשים שמתפרנסים מהרישיון שלהן.
דב חנין: מגיעות אלי פניות של אנשים שנקלעו לחובות, אבל התפרנסו מנהיגה, מהובלה וכדומה.
דב חנין: לקחו להם את הרישיון, בעצם כלאו אותם במין מסלול שאין להם שום דרך לצאת ממנו.
דב חנין: הדרך שלהם לפרנס את עצמם, לפרנס את המשפחה וגם להחזיר את החובות, היא באמצעות הרישיון.
דב חנין: לכן, אדוני יושב הראש, אני חושב שברמה העקרונית אנחנו צריכים לשקול לבטל את האמצעי הזה.
דב חנין: את האמצעי של לקיחת רישיון, כחלק מהכלים שהוצאה לפועל משתמשת בהם.
דב חנין: אני חושב שהשימוש בכלי הזה הוא אינפלציוני, והשימוש בכלי הזה מייצר הרבה יותר נזקים מאשר תועלת.
ישראל אייכלר: יש לי שאלה אליך.
ישראל אייכלר: אם אתה לא מבדיל בין אדם שיש לו לשלם, והוא מתחמק מתשלום והוא עבריין בעל חובות, עושה חובות ולא משלם, שאז רוצים להגיד לו אדוני, אם אתה רוצה רישיון נהיגה, אתה צריך לשלם.
ישראל אייכלר: זה אמצעי אכיפה; לבין אדם שכבר עבר חקירת יכולת והוכח שאין לו לשלם ואז הטענה שלך צודקת, כי הוא צריך לקבל חזרה את הרישיון, כדי שהוא יוכל להתחיל לעבוד ולשלם.
דב חנין: השאלה שלך אדוני, ברמה התיאורטית, היא שאלה מדויקת ונכונה.
דב חנין: ברמה המעשית, מערכת ההוצאה לפועל, כמו כל מערכת משפטית אחרת, היא מערכת לא שוויונית.
דב חנין: אם יש לי עורך דין טוב, אני אוכל להשיג תוצאות טובות יותר בהוצאה לפועל.
דב חנין: מהצד השני, ישנם חייבים שהם אנשים בלי השכלה משפטית, בדרך כלל.
דב חנין: הרי מי כבר נקלע?
דב חנין: אני מדבר על האופייני.
דב חנין: כמובן יש אנשים רעים שמתחמקים ועליהם אני לא רוצה להקל.
דב חנין: אני מדבר על אנשים שקלעו לחובות, הם נמצאים במצוקה.
דב חנין: בדרך כלל היכולת שלהם להגן על עצמם היא מצומצמת יותר והתוצאה היא שהאנשים האלה לא מסוגלים להעלות את הטיעונים המתאימים או את הטיעונים הרלבנטיים ולא יודעים איך לטעון, למי לטעון, ולפעמים הם נראים בפני בית המשפט כאנשים מטרידים ומרגיזים ולכן השופט או רשם ההוצאה לפועל לא מספיק קשוב אליהם.
דב חנין: מערכת ההוצאה לפועל היא מערכת לא שוויונית.
דב חנין: זה משהו שאנחנו חייבים להבין אותו.
דב חנין: לא בגלל שהרשמים הם אנשים רעים, אלא בגלל שכך המערכת בנויה.
דב חנין: והתוצאה היא, אני אומר לך, משוועת מבית ההוצאה לפועל עולה אל השמיים ומגיעה אלי באמת לכנסת.
דב חנין: כמעט כל שבוע אני מקבל פניות לגבי ההוצאה לפועל.
דב חנין: אז אני לא בודק כל פנייה ויכול להיות שיש גם פניות שהן מוטעות, אבל התמונה הכללית היא תמונה של אנשים שמרגישים שהם נדרסים בין גלגלי השיניים של המערכת.
דב חנין: הטענה שלי היא לא טענה אישית לאנשים בתוך מערכת ההוצאה לפועל.
דב חנין: ברור לי שיש שם אנשים טובים ורשמים שעושים את עבודתם טובה.
דב חנין: משהו במערכת הזאת לא יודע להתמודד עם מצבי מצוקה קיצוניים, שאנשים לפעמים נקלעים אליהם.
ישראל אייכלר: אני רוצה לפתוח את הדיון לכם, אחרי ששמענו את חבר הכנסת דב חנין, אבל כדי לפתוח את הדיון אני רוצה לשמוע את היועצת המשפטית.
<ורד קירו-זילברמן: כן, אני רק רוצה להוסיף לדברים של חבר הכנסת חנין, שבחוק ההוצאה לפועל, בסעיף 66 א' (6), הסעיף עוסק בהגבלת חייב מהחזק רישיון או לחדש רישיון נהיגה, ומצוין שם שההקלה הזו לא תוטל אם שוכנע רשם ההוצאה לפועל כי ההחלטה עלולה לפגוע פגיעה ממשית בזכותו של החייב לשלם את החוב או שרישיון הנהיגה חיוני לחייו עקב נכותו או עקב נכות בן משפחה התלוי בו.
<ורד קירו-זילברמן: אבל, כמו שאומר חבר הכנסת חנין, למרות שזה כתוב, השאלה היא איך זה מבוצע, מכיוון שכאן שוכנע רשם ההוצאה לפועל, זה אומר שאותו חייב צריך לדעת שהוא צריך לגשת לרשם ההוצאה לפועל, הוא צריך לנהל את ההליך מול רשם ההוצאה לפועל ואז זה מתחבר מאד למה שאמר חבר הכנסת חנין.
ישראל אייכלר: אז אנחנו נבקש לשמוע את משרד התחבורה והבטיחות בדרכים.
ישראל אייכלר: מנהל אגף הרישוי, אפי רוזן.
ישראל אייכלר: ברכות למינוי.
ישראל אייכלר: אנחנו הכרנו את המנהל הקודם.
דב חנין: ברכות ואיחולי הצלחה.
<אפי רוזן: תודה, תודה.
<אפי רוזן: אני זקוק לזה.
ישראל אייכלר: כן, זה תפקיד מאד מאד קשה, גם לגבי הטסטים שהרבה דובר עליהם.
ישראל אייכלר: אגב, אני אומר לפרוטוקול, אני בא עכשיו מהוועדה לרפורמה בשירות הציבורי.
ישראל אייכלר: דובר שם כמה זמן אורך בנציבות לקבל אישור למנות מישהו – מדובר על שנה או יותר.
ישראל אייכלר: לגבי הטסטרים, יש חסר של עשרות טסטרים והנציבות, היא לא מצליחה לאתר טסטרים שיעברו את כל התהליכים האלה, ואנשים מחכים חודשים ארוכים.
ישראל אייכלר: היה לנו דיון על זה לעניין הטסטים.
ישראל אייכלר: עכשיו, עם פתיח כזה אתה צריך להתחיל.
<אפי רוזן: אדוני, גירית אותי להגיב על נושא שהוא לא כאן.
<אפי רוזן: הלוואי והנציבות תעבוד מהר כמו הטסטרים.
ישראל אייכלר: כן, כן, אני מדבר על הנציבות, על הבעיה של הנציבות.
ישראל אייכלר: עכשיו לגבי השאלה הזאת.
ישראל אייכלר: האם אתה למדת או אתה רוצה ללמוד את הנושא של שלילת רישיון הנהיגה ולהוציא אותו מהכלים, לפחות לגבי החייבים שהוכח שאין להם.
<אפי רוזן: אני אענה.
<ענת הר אבן: רגע, השאלה הזאת מופנית למשרד התחבורה או לרשות האכיפה והגבייה?
ישראל אייכלר: גם אליכם.
<ענת הר אבן: משרד התחבורה הוא - - -
ישראל אייכלר: הוא לא הכתובת?
<ענת הר אבן: הוא לא הקובע.
<אפי רוזן: ודווקא בגלל זה עדיף - - -
<ענת הר אבן: אין בסמכותו.
<ענת הר אבן: - - - ההוצאה לפועל - - - ושר המשפטים, ודיונים בין משרדיים עושים, סליחה, בתוך הממשלה ולא בתוך הוועדה.
ישראל אייכלר: אבל היות ונתתי רשות דיבור למשרד התחבורה - - -
<אפי רוזן: אם היית מקשיבה, היית מגלה שהייתי מפנה אליך והייתי מסביר בדיוק למה את ולא אני, אבל אין בעיה.
<אפי רוזן: אני אעשה את זה בכל זאת, בכדי שאני אהיה הנחמד.
ישראל אייכלר: בשביל זה בוחרים יושב ראש שיקבע את סדר הדברים.
ישראל אייכלר: אני רוצה לשמוע את משרד התחבורה.
ישראל אייכלר: אתה לוקח לי את הרישיון למעשה, נכון?
<אפי רוזן: אני מתחבר רגע לדברים של עורכת הדין ענת הר אבן.
<ענת הר אבן: עורך הדין ענת הר אבן, יועצת משפטית.
ישראל אייכלר: יועצת משפטית של מי?
<ענת הר אבן: של רשות האכיפה והגבייה.
ישראל אייכלר: אני אתן לך תיכף, אחריו את תדברי.
<אפי רוזן: לכאורה, רשות האכיפה והגבייה עומדת פה לתת הסברים וזה יהיה מאד פופולארי מצדי להסביר שאני כמשרד התחבורה מעדיף שזה לא יקרה, אבל זה לא מנדט שניתן לי.
<אפי רוזן: יש החלטה.
<אפי רוזן: יש חוק.
<אפי רוזן: למעשה, אני רק אמור לבצע חלק מאכיפת החוק.
<אפי רוזן: אני רוצה לומר לך מה הקושי שנוצר, אבל אני לחלוטין לא אומר לך את עמדת משרד התחבורה באשר לעד כמה החוק הזה הוא נחוץ או לא, כיוון שכך קבע המחוקק ואנחנו כולנו אזרחים באותה מדינה, וחזקה עלי שאני אעמוד לצד החוק בדיוק כמוך ולכן את תצטרכי להשיב על זה.
<אפי רוזן: אני רק אסביר מה נוצר.
<אפי רוזן: בסופו של דבר, ההחלטה הזו יוצרת עיוות.
<אפי רוזן: מה הוא העיוות למעשה?
<אפי רוזן: כל עוד האדם הוא שלול רישיון, קוראים לזה הגבלה, זה שלילה, בואו נדבר בשפת העם.
<אפי רוזן: זה שלילה.
<אפי רוזן: אדם לא יכול לנהוג.
<אפי רוזן: כל עוד האדם שלול והוא לא חצה פרק זמן מסוים, נניח הוא החזיר את חובו תוך פרק זמן של פחות משנתיים, כאילו לא אירע דבר.